Kotleba, Marian, poslanec NR SR (2017-10-19):
Vážený pán podpredseda, vážení kolegovia, kolegyne, ktorí ste prišli na 9.00 hod. ráno, je to tu dneska výnimočne plné, keď to poviem ironicky, tri štvrťky Slovenska, zamestnaných ľudí, sú už dávno v práci, niektorí aj tri-štyri hodiny a poslancov prišlo do Národnej rady menej ako 20. Vizitka. Náš návrh o domobrane je mnohokrát skloňovaná téma, nakoniec keď sme to po mesiacoch prípravy predložili – obrovský šok pre všetkých tých aktivistov z mimovládnych organizácií, ktorých úlohou je chrániť všetkých ostatných, len nie slušných ľudí, lebo ako si to dovoľujeme, vytvárať nejaké alternatívne poriadkové útvary, ktoré by nerobili nič iné, len by svojou preventívnou činnosťou pomáhali ochrániť život, zdravie a majetok slušných ľudí všade tam, kde to dnes z nejakých, najčastejšie finančných alebo kapacitných dôvodov nedokáže či už štátna polícia, alebo polície mestské a obecné. Kľúčovou záležitosťou nášho návrhu o zriadení domobrany je určenie zriaďovateľa, ktorý by mal túto domobranu pod sebou, ktorý by nad ňou mal gesciu, ktorý by jednoducho rozhodoval o tom, že či bude, alebo nebude, a nám to vyšlo ako najlepšie riešenie, že zriaďovateľom domobrany bude samosprávny kraj. Od vzniku samosprávnych krajov až podnes sa vedú mnohé diskusie o tom, že či to bolo dobré riešenie, či to nie je ďalšia zbytočná administratíva, či to nie je ďalšia kolónka pre zbytočných úradníkov, a že tie samosprávne kraje sú úplne vzdialené od ľudí, a jednoducho keby neboli, tak by ľuďom ani nechýbali. Keby sa to nejako rozumnejšie nastavilo, tak by ľuďom ani nechýbali. Mňa mrzí, že napriek tomu, že náš návrh veľmi intenzívne zasahuje do súčasného zákona o samosprávnych krajoch č. 302/2001 Z. z., ak tu nie je ani jeden z mojich kolegov županov, ktorí sú zároveň poslancami Národnej rady, nie je tu ani kolega Baška, ani kolega Chudík, ani kolega Blanár. No včera tu boli ešte, no, žiaľ, dneska sa im asi nepodarilo vstať na 9.00 hod., škoda, mohli sa k tomu vyjadriť. Samosprávny kraj podľa zákona o samosprávnych krajoch v § 4 má jasne napísané: „Samosprávny kraj sa stará o potreby svojich obyvateľov.“ Pre všetkých tých, ktorí trošku niekedy študovali sociológiu, pedagogiku alebo psychológiu, je asi známa tzv. Maslowova pyramída potrieb, kde hneď na druhom mieste v tejto pyramíde sú potreby istôt a bezpečnosti. Medzi nich patrí okrem iného aj potreba fyzickej bezpečnosti, bezpečného obydlia, integrity, ochrany rodiny. Keď si spojíme na tieto dva parametre dokopy, tak je nám jasné, že samosprávny kraj má zo zákona povinnosť sa starať aj o bezpečnosť obyvateľov samosprávneho kraja, to znamená svojich vlastných obyvateľov. Žiaľ, súčasná legislatíva na to neposkytuje absolútne žiadne možnosti, absolútne žiadne možnosti. To znamená, keď za mnou ako predsedom kraja prišli ľudia, nieže nespokojní, ale doslova vydesení z toho, aká je bezpečnostná situácia v niektorých okresoch a v niektorých regiónoch Banskobystrického samosprávneho kraja, a to teraz nehovorím ani o Prešovskom kraji, kde je to ešte horšie, jediné, čo som im mohol povedať, áno, ďakujem za váš názor, som rád, že ste prišli, postúpim to krajskému policajnému riaditeľovi. Absolútne, absolútne všetko. My sme ale napriek tomu išli nad rámec aktivity, ktorá, ktorú súčasný zákon predpisuje samosprávnemu kraju, a snažili sme sa, snažili sme sa podnietiť obce, v ktorých táto situácia je už neúnosná, odkiaľ mladí ľudia, nielen mladí, ale aj starí sa snažia utiecť, pretože nie sú si istí tým, že či im aj dnes nerozbijú okná, či im aj dnes nevykradnú záhradu, či im aj dnes neprepichnú gumy na autách, či im aj dnes nebudú vnučku alebo dcéru obťažovať sexuálne pri návrate zo školy. Snažili sme sa v týchto obciach iniciovať na stretnutiach so starostami založenie obecných polícií. Odpoveď starostov – nemáme na to peniaze, nemáme na to peniaze, obecná polícia je veľmi drahá záležitosť a naše obce jednoducho na to peniaze nemajú, a keby sme aj peniaze mali, potrebujeme XY vecí, ktoré sú podľa názoru vedenia obce dôležitejšie. A tak sa stalo, že, a tak sa stalo, že v dôsledku tejto nečinnosti si trúfalosť a agresivita asociálov nabrala obrovské rozmery, stúpajúcu tendenciu, stúpajúcu tendenciu, ale došlo to tak ďaleko, že ľudia, vidiac nečinnosť štátnej polície v tejto veci, už aj odmietli nahlasovať, už aj odmietli nahlasovať rôzne priestupky, rôzne krádeže, rôzne také menej, menej vážne pokusy napríklad o sexuálne obťažovanie, pretože mnohokrát sa takého niečo zúčastnili, mnohokrát ich polícia postavila do konfrontácie s páchateľmi, a keď sa má 16-ročné dievča so slušnej rodiny konfrontovať s trojicou asociálov 18-19-ročných, tak čo myslíte, kto z tej konfrontácie vyjde ako víťaz, kto z tej konfrontácie vyjde ako víťaz. A na požiadavky, na požiadavky ľudí, na požiadavky starostov o obnovenie obvodných oddelení policajného zboru v týchto oblastiach prišla vždy zamietavá, vždy zamietavá odpoveď s tým, že nejde o problémové lokality, všetko je v absolútnom poriadku, ľudia sa nemajú čoho báť, a keď dačo, tak nech okamžite volajú 158. Vysvetlite ľuďom východnej časti okresu Brezno, v celom okrese Revúca alebo v severnej časti okresu Rimavská Sobota, že majú takto postupovať, keď im trikrát za týždeň rozbijú okno na chate, keď im dvakrát za mesiac pľujú po ich dcére alebo vnučke, a keď, tak ako to bolo naposledy v Závadke, zavolajú štátnu políciu po tom, ako sa traja asociáli snažili sexuálne napadnúť 20-ročné dievča, tak policajti, ktorí prišli na miesto činu, odmietli spísať trestné oznámenie a odkázali tú obeť, odkázali tú obeť, že nech počká, že do niekoľkých dní ju bude kontaktovať špecialista pre rómsku otázku, alebo ako to majú, rómsky špecialista. A polícia prijala trestné oznámenie, až keď sme ho my podali následne o niekoľko dní po tlačovej kon..., po tlačovej nejakej besede na túto tému. Preto sme si povedali, že jednoducho nemôžme sa už tak pasívne na to pozerať a že všade tam, kde by zastupiteľstvo samosprávneho kraja uznalo, že je potrebné riešiť bezpečnostnú situáciu, by podľa tejto novely zákona, ktorú predkladáme, malo právo rozhodnúť o tom, že samosprávny kraj na svojom území zriadi domobranu, ktorá ale nebude v žiadnom prípade nahrádzať políciu, ale bude ju svojimi preventívnymi hliadkami na uliciach dopĺňať, bude ju dopĺňať najmä v oblasti prevencie trestných činov a priestupkov a pri zistení akéhokoľvek porušenia zákona budú domobranci podozrivú osobu okamžite odovzdávať príslušníkom policajného zboru. To znamená, nejedná sa o žiadne stranícke, stranícke polovojenské jednotky ako tu, alebo nie, resp. nie tu, ale v médiách mnohí tí aktivisti z mimovládok a z médií sa snažili navodiť takú atmosféru. Nejedná sa ani o nejaké úderky, jedná sa len o to, aby sme slušným ľuďom dali možnosť sa aktívne začať podieľať na ochrane života, zdravia a majetku nielen seba, ale aj svojich blízkych, svojich susedov, svojej rodiny, svojho okolia. A prečo ako zriaďovateľ samosprávny kraj? Pretože sme počas štyroch rokov v Banskobystrickom samosprávnom kraji zistili, že keď sa nekradne, keď sa hospodári zodpovedne, tak jednoducho peniaze sú aj na to, aby samosprávny kraj tieto peniaze dal na potreby svojich obyvateľov, medzi ktoré patrí jednoznačne aj potreba bezpečnosti, ochrany seba, svojej rodiny, svojho zdravia a majetku. Takže nič extrémistické, nič protizákonné, ale niečo, čo je možno na Slovensku inovatívne, a preto, keby ste si ten návrh prečítali, tak by ste pochopili, že všetci by z toho vyťažili naozaj len to dobré. Ďakujem pekne.